Document ID: 32005D0107

KOMISIJAS LĒMUMS
(2005. gada 2. februāris),
ar ko groza I un II pielikumu Lēmumam 2002/308/EK, kas nosaka apstiprināto zonu un apstiprināto saimniecību sarakstu attiecībā uz vienu vai vairākām vīrusu hemorāģiskās septicēmijas (VHS) un lašu infekciozās hematopoētiskās nekrozes (IHN) zivju slimībām
(izziņots ar dokumenta numuru K(2005) 188)
(Dokuments attiecas uz EEZ)
(2005/107/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, ar ko nosaka dzīvnieku veselības prasības, kas regulē akvakultūras dzīvnieku un produktu laišanu tirgū (1), jo īpaši tās 5. panta 6. punktu,
tā kā:
(1)
Ar Komisijas Lēmumu 2002/308/EK (2) izveido apstiprināto zonu un apstiprināto saimniecību sarakstu, kas atrodas zonās, kas nav apstiprinātas attiecībā uz atsevišķām zivju slimībām.
(2)
Francija ir iesniegusi pamatojumu zonu apstiprināšanai attiecībā uz VHS un IHN atsevišķām zonām, kas atrodas tās teritorijā. Iesniegtā dokumentācija liecina, ka šīs zonas atbilst Direktīvas 91/67/EEK 5. panta prasībām. Līdz ar to tās atbilst apstiprinātas zonas statusam un ir iekļaujamas apstiprināto zonu sarakstā.
(3)
Dānija, Francija un Itālija ir iesniegušas pamatojumus, lai atsevišķas to teritorijā esošās saimniecības, kas atrodas neapstiprinātajās zonās, tiktu apstiprinātas attiecībā uz VHS un IHN. Iesniegtā dokumentācija liecina, ka šīs saimniecības atbilst Direktīvas 91/67/EEK 6. panta prasībām. Līdz ar to tās atbilst statusam “apstiprināta zivjaudzētava neapstiprinātā zonā” un ir iekļaujamas apstiprināto saimniecību sarakstā.
(4)
Ar Komisijas Lēmumu 2003/634/EK (3) apstiprina un tajā ir uzskaitītas dalībvalstu iesniegtās programmas par apstiprināto zonu statusu un apstiprināto saimniecību statusu iegūšanu attiecībā uz VHS un IHN. Itālija ir paziņojusi, ka tā ir pabeigusi divas ar šo Lēmumu apstiprinātās programmas. Iesniegtā dokumentācija liecina, ka viena saimniecība atbilst apstiprinātās saimniecības statusam neapstiprinātajā zonā un ir jāiekļauj apstiprināto saimniecību sarakstā, bet viena zona atbilst apstiprinātās zonas statusam un ir jāiekļauj apstiprināto zonu sarakstā.
(5)
Tādēļ attiecīgi jāgroza Lēmums 2002/308/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/308/EK groza šādi:
1)
Tā I pielikumu aizstāj ar šā lēmuma I pielikumu.
2)
Tā II pielikumu aizstāj ar šā lēmuma II pielikumu.
2. pants
Šis lēmums ir adresēts dalībvalstīm.
Briselē, 2005. gada 2. februārī

Labels: 0
6